ওয়েবডেস্ক: ভাঙড় বিধানসভা এলাকায় ভাঙড়-২ ব্লকের পোলেরহাট ২ গ্রাম পঞ্চায়েতে ‘জমি জীবিকা বাস্তুতন্ত্র ও পরিবেশ রক্ষা কমিটি’র আট প্রার্থীর মধ্যে জিতলেন পাঁচ জন। এই আসনগুলিতে নির্দল হিসাবে মনোনয়ন জমা করার সময় বাধাপ্রাপ্ত হয়ে প্রার্থীরা হোয়াটসঅ্যাপের মাধ্যমে মনোনয়ন জমা করেন। পরে সেই মামলা হাইকোর্টে গেলে আদালত মনোনয়নগুলিকে বৈধ হিসাবে গণ্য করে নির্বাচন কমিশনকে যথাযথ ব্যবস্থা নেওয়ার নির্দেশ দেয়।